ROMÂNIA
JUDEȚUL SUCEAVA

MUNICIPIUL CÂMPULUNG MOLDOVENESC
Nr. 25321/20.07.2026
RAPORTUL COMISIEI DE EVALUARE FINALĂ
a managementului Bibliotecii Municipale ,,George Bodea” Câmpulung Moldovenesc, pentru perioada 01.11.2022 – 31.10.2026
      Evaluarea finală a managementului la Biblioteca Municipală ,,George Bodea” Câmpulung Moldovenesc, pentru perioada 01.11.2022 – 31.10.2026, s-a desfășurat în conformitate cu prevederile Ordonanţei de urgenţă nr.189/2008, cu modificările şi completările ulterioare și ale Ordinului ministrului culturii nr. 2799/2015, precum și a Regulamentului de organizare și desfășurare a evaluării finale a managementului la Biblioteca Municipală ,,George Bodea” Câmpulung Moldovenesc, aprobat prin Hotărârea Consiliului Local nr. 77/28.05.2026, în perioada 06.07.2026 - 20.07.2026.
În perioada 06.07.2026 - 17.07.2026, membrii Comisiei de evaluare finală au analizat individual Raportul de activitate pentru perioada 01.11.2022 – 31.10.2026 depus de managerul bibliotecii, doamna Bogoș Nicoleta-Petronela, referatele – analiză întocmite de secretariatul comisiei de evaluare și întreaga documentație transmisă în format electronic, prin e-mail, de secretariatul comisiei, iar în data de 20.07.2026, a avut loc cea de-a doua etapă a evaluării - interviul.
         În urma desfășurării celor două etape ale evaluării finale a managementului la Biblioteca Municipală ,,George Bodea” Câmpulung Moldovenesc, pentru perioada 01.11.2022 – 31.10.2026, membrii Comisiei de evaluare numiți prin Dispoziția primarului nr. 310/10.06.2026 pentru stabilirea măsurilor organizatorice în vederea pregătirii și desfășurării evaluării finale a managementului la Biblioteca Municipală ,,George Bodea” Câmpulung Moldovenesc, pentru perioada, au stabilit punctajele și rezultatul final al evaluării, după cum urmează:
	
	NOTA A

-PROIECT-
	NOTA B

INTERVIU
	NOTA FINALA MEMBRU

(A+B)/2

	Nr. crt.
	Nume și prenume evaluator

	punctaj acordat


	punctaj acordat
	

	1.
	Gheorghe-Gabriel Cărăbuș

	9,23
	10
	9,62

	2.
	Aura Ionescu

	10
	10
	10

	3.
	Alvirescu Ioana-Tatiana 

	10
	10
	10

	REZULTATUL FINAL:    9,87     


           Punctajele pentru fiecare etapă a evaluării finale au fost acordate de membrii comisiei de
evaluare prin raportare la ponderea fiecărui criteriu și subcriteriu de evaluare din Grila de
 analiză/notare a raportului de activitate a managerului, stabilită în conformitate cu  prevederile Ordinului ministrului culturii nr.2799/2015. Acestea au fost consemnate în Fișele individuale de notare ale membrilor comisiei de evaluare.
Rezultatul evaluării finale a fost stabilit prin calculul mediei aritmetice a notelor obținute la fiecare etapă a evaluării finale a managementului la Biblioteca Municipală ,,George Bodea” Câmpulung Moldovenesc.
Concluzia membrilor comisiei de evaluare este că managementul desfășurat la Biblioteca Municipală ,,George Bodea” Câmpulung Moldovenesc pentru perioada 01.11.2022 – 31.10.2026 de către doamna Bogoș Nicoleta-Petronela, este un management performant, bazat pe o atitudine responsabilă și o preocupare permamnetă de atingere a obiectivelor instituției prin strategii și programe coerente, respectând totodată programele minimale aprobate pentru toți anii de management. 
Comisia de evaluare finală, având în vedere îndeplinirea obiectivelor propuse și rezultatele obținute la evaluarea finală cu un punctaj final peste nota 9, concluzionează că managerul bibliotecii, doamna Bogoș Nicoleta-Petronela, are dreptul de a prezenta un nou proiect de management, în conformitate cu cerinţele caietului de obiective ce va fi întocmit de autoritate, în conformitate cu prevederile legale specifice.
Comisia de  evaluare:
	Gheorghe-Gabriel Cărăbuș
	Manager al Bibliotecii Bucovinei ,,I.G. Sbiera” Suceava 
	

	Aura Ionescu
	Director adjunct al Bibliotecii Bucovinei ,,I.G. Sbiera” Suceava
	

	Alvirescu Ioana-Tatiana 
	Consilier – Consiliul Local al municipiului Câmpulung Moldovenesc
	


Secretariatul comisiei de evaluare și de soluționare a contestațiilor :                                                       
	Pădure Ana-Narcisa

	Șef serviciu – Direcția economică
	

	Coca-Horga Viorica
	Consilier juridic – Direcția de asistență socială


	

	Ionescu Maria
	Inspector – Compartimentul evidența persoanelor


	

	Timu Lenuța

	Inspector - Compartimentul resurse umane

